Έγκλημα στον κυβερνοχώρο : Η απάτη με υπολογιστή του 386Α ΠΚ
Creators: name: Μόσχου, Αλίκη Παναγιώτη
Publisher: name: Aristotle University of Thessaloniki
Year: 2023
Subjects: Κυβερνοέγκλημα
Απάτη
Υπολογιστής
Cybercrime
Fraud
Computer

description: Η διπλωματική εργασία πραγματεύεται το έγκλημα στον Κυβερνοχώρο και ειδικότερα την απάτη με υπολογιστή του 386Α ΠΚ, ένα σύγχρονο ζήτημα με μεγάλες προεκτάσεις ειδικά μετά την αλματώδη ανάπτυξη της τεχνολογίας τα τελευταία χρόνια εξαιτίας της πανδημίας του κορονοϊού και της ψηφιοποίησης δεδομένων στην καθημερινότητα. Πρόκειται για γνήσιο κυβερνοέγκλημα, τελούμενο με υπολογιστή και μέσω του διαδικτύου, με μεγάλη επικινδυνότητα εξαιτίας της ανωνυμίας των δραστών και του διασυνοριακού χαρακτήρα και ενίοτε βρίσκεται σε σχέση αλληλεξάρτησης με το λεγόμενο «οικονομικό έγκλημα». Ο δράστης επηρεάζει το αποτέλεσμα μίας διαδικασίας επεξεργασίας δεδομένων υπολογιστή χωρίς να επιδρά στο βουλητικό φυσικού προσώπου και ως προς αυτό διαφέρει από την κλασσική απάτη του 386 ΠΚ, ενώ οι τροποποιήσεις του 386Α ΠΚ έως σήμερα, αποτυπώνουν την προσπάθεια του νομοθέτη να εναρμονιστεί με τα σύγχρονα δεδομένα και να καλύψει μεταξύ άλλων και περιπτώσεις ηλεκτρονικής μεταφοράς χρημάτων αλλά και κάθε άλλης νομισματικής αξίας (όπως bitcoin). Ζητήματα με ενδιαφέρον, αποτελούν μεταξύ άλλων η αυξημένη προστασία και της δημόσιας περιουσίας στην τρίτη παράγραφο, ως απότοκο του νόμου περί καταχραστών δημοσίου (ν. 1608/50) καθώς και ζητήματα συρροής του 386Α ΠΚ με τη βασική απάτη, την πλαστογραφία, την απιστία, τη συμμετοχή σε εγκληματική οργάνωση και τη νομιμοποίηση εσόδων από εγκληματικές δραστηριότητες. Αναλύονται οι μέθοδοι «phising», «pharming» και «hacking» και καθίσταται σαφής ο διαχωρισμός τους από το αδίκημα της απάτης με υπολογιστή. Αναλυτικά, αποτυπώνεται ο τρόπος δίωξης του αδικήματος κατά τη γενική διάταξη του 405 ΠΚ και η δυνατότητα αξιοποίησης εναλλακτικών ποινικών διαδικασιών για τη διευθέτηση των ποινικών υποθέσεων. Επί του ζητήματος μάλιστα, εκτέθηκαν τα πλεονεκτήματα της γενικής διάταξης (405 παρ. 3 ΠΚ), η οποία προβλέπει μεταξύ άλλων προσωπικό λόγο απαλλαγής από την ποινή με μόνη την απόδειξη της εντελούς ικανοποίησης – καταβολής της ζημίας από τον δράστη έναντι του θεσμού της ποινικής συνδιαλλαγής για την επιβολή μειωμένης ποινής κατόπιν σύμπραξης του παθόντος και σύνταξης σχετικού πρακτικού. Καταληκτικά, στην προσπάθεια καταπολέμησης του ηλεκτρονικού εγκλήματος και προς αποθάρρυνση επίδοξων δραστών, σημαντικό ρόλο διαδραματίζει η πρόληψη με σωστή ενημέρωση όλων των χρηστών για την ασφαλή πλοήγηση στο διαδίκτυο, η εγρήγορση του ποινικού μηχανισμού και η νομοθετική κάλυψη των ολοένα και αυξανόμενων εγκληματικών δράσεων στον κυβερνοχώρο.
description: The Master's thesis deals with cybercrime and in particular the computer fraud of the 386A CC, a modern issue with great implications especially after the rapid development of technology in recent years due to the pandemic of the coronavirus and the digitization of data in everyday life. It is a genuine cybercrime, committed by computer and via the Internet, which is highly dangerous because of the anonymity of the perpetrators and its cross-border nature, and is sometimes interdependent with so-called 'economic crime'. The perpetrator influences the result of a computer data processing procedure without influencing the will of a person and in that point it differs from the classical fraud of the 386 CC, while the amendments to the 386A CC to date reflect the legislator's attempt to harmonise with modern standards and to cover, among other things, cases of electronic money transfer and any other monetary value (such as bitcoin). Issues of interest include, among others, the increased protection of public property in the third paragraph of the 386A CC. Methods of phising, pharming and hacking are analysed and a clear distinction is made between them and the offence of computer fraud. In detail, the way the offence is prosecuted under the general provision of 405 CC and the possibility of using alternative criminal procedures for the settlement of criminal cases are described. The advantages of the general provision (405(3) CC), which provides, inter alia, for a personal reason for exemption from punishment on the basis of proof of full satisfaction - payment of the loss by the offender, as opposed to the institution of criminal conciliation for the imposition of a reduced sentence following the cooperation of the offender and the drawing up of a relevant record, have been set out. In conclusion, in the effort to combat cybercrime and to discourage would-be offenders, prevention by properly informing all users about safe navigation on the Internet, the vigilance of the criminal justice system and the legislative coverage of the ever-increasing criminal activities in cyberspace play an important role.
description: Σε συνεργασία με: Νομικής (Δημοκρίτειο Πανεπιστήμιο Θράκης)